ალვარო არბელოა

ალვარო არბელოა კოკა (17 იანვარი 1983, სალამანკა, ესპანეთი) — ყოფილი ესპანელი ფეხბურთელი, რომელიც თამაშობდა მცველის პოზიციაზე.
კარიერა
საკლუბო
ალვარომ „რეალთან“ კონტრაქტი ადრეულ ასაკში გააფორმა და მის სხვადასხვა ასაკობრივ გუნდებში გამოდიოდა, მას რაღაც პერიოდი რაფაელ ბენიტესი წვრთნიდა. იმ პერიოდში, როდესაც ის ახალგაზრდულ გუნდებში ირიცხებოდა, 2-ჯერ გამოიძახეს ძირითად გუნდში სათამაშოდ, თუმცა მან საწყის ეტაპზე გუნდში ფეხის მოკიდება ვერ შეძლო და 2006 წლის 24 ივლისს არბელოა „დეპორტივოში“ გადავიდა, მას ახალ გუნდში რეგულარულად თამაშის იმედი ჰქონდა.
მან სწრაფად მიიპყრო „ლივერპულის“ ყურადღება და 2007 წლის 31 იანვარს გადავიდა ინგლისურ კლუბში. ტრანსფერის თანხამ 2,5 მილიონი ფუნტი შეადგინა, საიდანაც კონტრაქტის პირობების მიხედვით 50% მადრიდის „რეალმა“ მიიღო. მისი დებიუტი „ლივერპულში“ 10 თებერვალს შედგა „ნიუკასლის“ წინააღმდეგ, ეს შეხვედრა მისი გუნდის დამარცხებით დასრულდა. ალვარო ამ შეხვედრაში ჟერმეინ პენანტის ნაცვლად შევიდა მოედანზე. 21 თებერვალს კი მას მოუწია ჩემპიონთა ლიგაზე თამაში სტუმრად „ბარსელონას“ წინააღმდეგ. არბელოა ძირითად შემადგენლობაში იყო, ის მარცხენა მცველის პოზიციაზე დადგა და მას ლიონელ მესის განეიტრალება დაევალა. ამ შეხვედრაში პირველი გოლი „ლივერპულის“ კარში გავიდა, თუმცა ინგლისელებმა შემდგომ 2 გოლი გაიტანეს და შეხვედრა მათ სასარგებლოდ დასრულდა.
2007 წლის 7 აპრილს არბელოამ გაიტანა თავისი პირველი გოლი „ლივერპულის“ მაისურით „რედინგის“ კარში.
2007-08 წლის სეზონის წინ არბელოამ 2 ნომრიანი მაისურის ნაცვლად 17 ნომრიანი მაისური მოირგო, კრეიგ ბელამის გუნდიდან წასვლის შემდეგ.
2013 წლის 27 ნოემბერს მან გაიტანა გოლი „გალათასარაის“ კარში უეფას ჩემპიონთა ლიგის ჯგუფური ეტაპის მე-5 ტურში.
კარიერა ნაკრებში
2008 წლის 27 მარტს შედგა არბელოას დებიუტი ნაკრებში. ამხანაგურ შეხვედრაში იტალიელებთან ის 73-ე წუთზე შევიდა მოედანზე სერხიო რამოსის ნაცვლად. თამაში ესპანელების გამარჯვებით 1:0 დასრულდა. ესპანეთის ნაკრების მაისურით არბელოამ სულ 56 შეხვედრა გამართა და ნაკრებთან ერთად მან გაიმარჯვა 2008 და 2012 წლის ევროპის ეჩემპიონატებზე, ასევე მოიპოვა მსოფლიო ჩემპიონის ტიტული 2010 წელს. 2014 წელს, მაისში, მას შემდეგ რაც გაიგო, რომ ვერ მოხვდა 2014 წლის მსოფლიო ჩემპიონატის გაფართოებულ განაცხადში მან გააკეთა განცხადება, რომ ასრულებს სანაკრებო კარიერას.
პირადი ცხოვრება
დაქორწინებულია კარლოტა რუისზე, ბავშვები: გოგონა ალბა (26.04.2010) და ვაჟი რაული(16.05.2013).
მიღწევები
სანაკრებო
ევროპის ჩემპიონი: 2008, 2012
მსოფლიო ჩემპიონი: 2010
კონფედერაციის თასი (მესამე ადგილი): 2009, 2013
საკლუბო
ჩემპიონთა ლიგა: 2013-2014
უეფას სუპერთასი: 2014
ლა-ლიგა: 2011-2012
ესპანეთის თასი: 2010-2011, 2013-2014
ესპანეთის სუპერთასი: 2012
სქოლიო
დაბადებული 1983
დაბადებული 17 იანვარი
ესპანელი ფეხბურთელები
ლივერპულის ფეხბურთელები
პრემიერ ლიგის ფეხბურთელები
მადრიდის რეალის ფეხბურთელები
სეგუნდა დივიზიონი B-ის ფეხბურთელები
ესპანეთის სეგუნდა დივიზიონის ფეხბურთელები
მსოფლიო ჩემპიონები ფეხბურთში
ესპანეთის პრიმერა დივიზიონის ფეხბურთელები
ვესტ ჰემ იუნაიტედის ფეხბურთელები
დეპორტივო ლა-კორუნიას ფეხბურთელები
ესპანეთის ნაკრების ფეხბურთელები
2008 წლის ევროპის საფეხბურთო ჩემპიონატის ფეხბურთელები
2009 წლის ფიფა-ს კონფედერაციის თასის ფეხბურთელები
2010 წლის მსოფლიო საფეხბურთო ჩემპიონატის ფეხბურთელები
2012 წლის ევროპის საფეხბურთო ჩემპიონატის ფეხბურთელები
2013 წლის ფიფა-ს კონფედერაციის თასის ფეხბურთელები
ევროპის ჩემპიონები ფეხბურთში